Калман Демко

Калман Демко, мад. Demkó Kálmán, (*Герембель, 3. октобер 1852 - †Будапешт, 13. фебруар 1918) - историк, педагог, новинарь. == Биография == Родив ся во фамилии грекокатолицкого священика в Герембелю, русинском селѣ коло Мишколца. Учив ся Дьондьошу, Пряшовѣ, Унгварѣ, матуровав в Шаришском Потоку 17. юна 1873. В рр. 1873-1877 на Будапештской универзитѣ штудовав гуманитарны, историчны, филологичны и географичны наукы. 8. мая 1877 склав испыт и достав учительску диплому. 10. юна 1882 обгаив докторскый ступень PhDr. Педагогична робота: 25. фебруар 1877 помочный учитель в прогимназии (algimnázium) в Трстеной. 6. август 1878 професор реалной гимназии (főreáliskola) в Левочи. 20. децембер 1889 помочный директор реалной гимназии (főreáliskola) в Левочи. 20. апрѣль 1891 директор реалной гимназии (főreáliskola) в Левочи. 1896 директор державной гимназии (főgimnázium) VIII. округа Будапешта. Научна и сполоченска робота: 1883 закладатель Спишского историчного сполку (Szepesvármegyei Történelmi Társulat), одтогды и его секретарь 1886 дописный член Державного комитета културных памяток (Műemlékek Országos Bizottság) 1886 упорядник Левочского варошского архива (1329-1780, 28251 документ) 1898 первый секретарь Державного комитета Мадярох-грекокатоликох 1906-1907 посланець Мадярского Державного Сойма од Михаловецкого округа Новинарска робота: 1885-1986 редактор рочника Спишского историчного сполку (Szepesvármegyei Történelmi Társulat Évkönyve) 1898 редактор русинской новинкы Недѣля (1898-1919), по 18 числах передав редакцию М. Врабелю. 1903-1907 редактор мадярского Грекокатолицкого Вѣстника (Görögkatolikus Hírlap) Калман Демко належав до той части карпаторусинской елиты, котры в добѣ мадяризачной горячкы одышли зо своей домовины до Будапешту и зробили успѣшну карьеру высокых штатных функционарьох. Векшина з них усиловала ся о заведжѣня мадярской литургии про Мадярох-грекокатоликох и наконець того досягли. В року 1907 зо здоровельных доводох Калман Демко передчасно одышов до пензии. Умер в Будапештѣ. Погребеный на теметовѣ Фаркашрейт (Farkasréti temető, Budapest: parcella 1, szakasz N/A, sor 1, sír 14/15. == Главны роботы == 1882 Polgári családélet és háztartás Lőcsén a XVI., XVII. században. Lőcse. мад. Родина и домовство в Левочи в 16-17. ст. 1883 Lőcse város levéltárának Lengyelországra vonatkozó irományai a XVI. századból. Századok. мад. Документы Левочского архива, дотычны Польщи з 16. ст. 1884 Lőcsének erődítése és védelmi rendszere. Lőcse. мад. Фортификации и оборона Левочи. 1886 A magyar-cseh confoederatio és a besztercebányai országgyűlés 1620-ban. Budapest. (Századok) мад. Мадяро-чешска конфедерация и сойм року 1620 в Банской Быстрици. 1889 Szepesvármegye városi levéltárai. Lőcse. мад. Архивы жупы Спиш. 1890 A felső-magyarországi városok életéről a XVI-XVII. századokban. Budapest. мад. Мѣста Горных Угер в 16-17. ст. 1891 A szepesi jog (Zipser Willkühr) keletkezése, viszonya országos jogunkhoz és a magyarországi anyajogokhoz. Budapest. мад. Взник Спишского права и его мѣсто в мадярском правѣ. 1891 A szepes-szombati krónika. Lőcse. мад. Хроника Спишской Соботы. 1892/1894 A magyar orvosi rend története tekintettel a gyógyászati intézmények fejlődésére Magyarországon a XVIII. század végéig I-II. Lőcse. мад. История дохторства и здоровницкых инштитуций в Мадярщинѣ до конця 18. ст. 1895 A Szepesi tízlándzások széke. Lőcse. мад. Спишска шляхтицка самосправа. 1896 Szepesvármegye történeti térképe. Budapest. мад. Исторична мапа Спиша. 1896 Lőcse város műtörténeti rövid leírása. Lőcse. мад. Курта културна история Левочи. 1897 Lőcse története. Lőcse. мад. История Левочи. 1898 A magyar királyság földrajza. Budapest. мад. Землепис Мадярского кральовства. == Жерела и одказы == Magocsi, Paul Robert. Chrbtom k horam. Dejiny Karpatskej Rusi a karpatských Rusínov. UNIVERSUM. Prešov, 2016. ISBN 978-80-89046-97-3. Сс. 175-176. Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911-1935. Том 5, с. 422. Magyar Katolikus Lexikon A magyar hegymászás és turizmus arcképcsarnoka Szinnyei II, 777. == Референции == Тоты даны суть часточно або цалком основаны на перекладї статї Demkó Kálmán на мадярьскій Вікіпедії.

Source: original